JohanHeinsen/ENO huggingface dataset:
Aalborgs Stifts Adresseavis, 1825-04-21
Ved Tørsting og Vrads Herreders Ret er Christen Sørensen, tilfunden at bøde til Skanderborg Amts Fattigkasse 10 Rbdlr. Sølv, og at betale Sagens Omkostninger med 13 Rbd. Sølv. Den 28de Februar Sagen: Actor, Bastrup, contra: N. Lykke, Defensor for Mette Marie Pedersdatter i Ribe Arrest, der tiltales for 2den Gang begaaet Tyverie. - Dom: Tiltalte bør hensættes i Fængsel paa sædvanlig Fangekost i 20 Dage, samt udrede de af Actionen og hendes Arrest lovlig flydende Omkostninger, dog at Arrestens Omkostninger for et vist Tidsrum tilsvares af Underdommeren, der desuden bør bøde 200 Lod Sølv til næste Hospital. - Ved Aanst og Slaugs Herreders Extraxet er Tiltalte tilfunden simpelt Fængsel paa sædvanlig Fangekost i 60 Dage. Samme Dato Sagen: Holm, for Jens Jensen Dahlum af Thestrup, contra: Ørum, for Niels Christensen Nørgaardibd., angaaende 215 Rbd. 2 Mk. Sølv, som Appellanten er tilfunden at betale Jndstævnte, m. v. - Dom: Den udtagne Stævning afvises. J Kost og Tæring til Jndstævnte betaler Appellanten 16 Rbd. Sølv. (Under Sagen var ingen Underretsdomsact fremlagt.) Samme Dato Sagen: Bastrup, befalet for Hans Rasmussen paa Jordrup Mark, contra: Peder Hansen af Jordrup (Jngen mødte), angaaende 2de efter Jndstævntes Reqvisition, afholdte Fogedforretninger, hvorved Appellanten er sat ud af Besiddelse af en Gaardsparsel, der ved offentlig Auction var bleven solgt til Jndstævnte. - Dom: De paaankede Foged forretninger bør ved Magt at stande. Samme Dato Sagen: Sognefoged Frantz Christensen i Sminge (mødte selv), contra: Skifteretten i afgangne Kammerraad og Amtsforvalter Lunds Boe, angaaende at Appellanten under en imod ham anlagt Justitssag er tildømt at betale til Skanderborg Amtstue 332 Rbd. 57 tz. S. og T., som han qva Sognefoged skal have efterladt at gjøre Udpantning for hos de Vedkommende. - Dom: Den i Sagen udtagne Stævning afvises.
Aalborgs Stifts Adresseavis, 1825-04-21
Samme Dato Sagen: Møller, for Proprietair Th. Linnemann til Haughuus, contra: Fæstehuusmand Anders Laursen af Petersborg (Jngen mødte), angaaende Jndstævntes efter sit Fæstebrev formeentlig af Haughuus Eier tilkommende aarlige Udviisning af Tørveskiær og Gjærdsel. - Dom: Herredstingsdommen bør ved Magt at stande, dog at den idømte Mulct tilfalder Veile Amts Fattigkasse. - Ved Nørvang og Tørrild Herreders Ret er Proprietair Linnemann, som Eier af Haughuus, tildømt at paavise og præstere Anders Laursen, som Fæste af Huset Petersborg, aarlig fornøden Tørv, og 2 a 3 Læs Gjærdsel, saaledes som hans Fæstebrev bestemmer, og under en daglig Mulct af 1 Rbd. Sølv til Jelling Sogns Fattigkasse, præstere Anders Laursen, hvad han i saa Maader tilkommer for 1823 og 24. Samme Dato Sagen: Actor, Holm, contra: Otterstrøm, Defensor for Peder Hansen af Romlund i Viborg Arrest, der tiltales for Jndbrud og Tyverie. - Dom Herredstingsdommen bør ved Magt at stande. - Ved Middelsom og Synder lyng Herreders Extraret er Tiltalte tildømt at stryges til Kagen og hensættes til Arbeide i Kjøbenhavns Fæstning sin Livstid, samt at udrede Actionens Omkostninger.
Aalborgs Stifts Adresseavis, 1825-04-21
Blandinger. Af Thisted Kjøbstæd er indsamlet til de Vandlidte 204 Rbd. 26 s. Sedler og Tegn og 257 Rbd. 64 s. rede Sølv, af hvilke Summer de Herrer Cancellieassessor Toft og Krigsassessor Caroc hver have skjænket 100 Rbd. rede Sølv, med det Ønske, at det Halve af disse Gaver maatte anvendes til Fordeel for de ved Oversvømmelse Skadelidte i Agger Sogn, under Thisted Amt.
Aalborgs Stifts Adresseavis, 1825-04-21
I Kjøbstaden Nibe er ved Collecten til de Vandlidte indkommen 217 Rbd. S. og T. og 12 Rbd. 32 s. r. S. Skibe, ind- og udclarerede ved Aalborg Toldkammer. Den 18de April. Jndclarerede, N. J. Bach fra Warberg. med nedslagne Tønder. J. Lund fra Flensborg med Brændeviin og Stykgods. C. Simonsen fra Østerriisøer med Trælast. L. Johnsen fra Arendahl med Trælast. C. Christensen, fra Sæbye med Brænde. - Udclarerede, N. F. Lassen til Corsøer med saltede Sild. S. Hoffmann til Kjøbenhavn med saltede Sild, Smør, Talg, Vox m.m. L. Nissen til Stettin med saltede Sild.
Aalborgs Stifts Adresseavis, 1825-04-21
Den 19de Jndclareret, O. Christensen fra Randers, ballastet. - Udclarerede, P. Michelsen, C. Christensen og F. H. Sand til Kjøbenhavn med saltede Sild. Den 20de. Jndclareret, C. Knudsen fra Østerriisøer med Trælast og Jern. - O Christensen til Frederikshavn med Stykgods m.m. O. Aslachsen til Østerrisøer med Havre, Smør, m. m. P. Andrea til Rostok med saltede Sild. J. Christensen og M. Jversen til Kjøbenhavn med saltede Sild. H. J. Lassen til Nakskou med saltede Sild og Smør, m. m.
Aalborgs Stifts Adresseavis, 1825-04-21
Bekiendtgjørelser. En først i denne Maaned bortstiaalen Messing Lysestage er til Eftersyn paa mit Contoir og kan blive Eieren tilbageleveret. Aalborg den 21de April 1825. Schmidt, Byefoged.
Aalborgs Stifts Adresseavis, 1825-04-21
Connossementer og Certepatier faaes paa Addresse-Contoiret.
Aalborgs Stifts Adresseavis, 1825-04-21
Løverdagen den 30te April næstkommende, om Formiddagen Kl. 10, afholdes paa mit Contoir i Sæbye, en Samling i Proprietair Schiørrings Opbudsboe, hvilket herved til Creditorernes og øvrige Vedkommendes Efterretning bekjendtgjøres. Sæbye, den 7de April 1825. Boeck.
Aalborgs Stifts Adresseavis, 1825-04-21
Onsdagen den 27de April førstkommende, om Formiddagen Kl. 10, bliver paa mit Comptoir i Sæbye afholdt en Samling i Opbuds- og Stervboet efter afgangne Michael Christian Krogh i Fieldgaard, hvilket herved til Creditorernes og øvrige Vedkommendes Efterretning bekjendtgjøres. Sæbye, den 7de April 1825. Boeck. Sættepiil af bedste Slags til Baand, faaes hele Foraaret, hos Lars Bøggild. Kors og Psalter. Christelige Quad, udgivne af Jørgen Thisted, Præst. Anden Deel. Dets Jndhold er: En Sang efter Klopstock. - Guds Ords Skole. Af C. G. Waltersdorff. - Overtroiske Drømme. - Een Hjord - een Hyrde. - Livet og Veien. - Livet i Døden. - Frelseren lever. - Gud er Kjærlighed. - Guds Nærhed. Af Harms. - Fader=Vor. 1. Af Klopstock - Fader Vor. 11. Af F. J. Boesen. - See, jeg vil sende min Engel. Af Harms. - Onde og gode Engle. Af Harms. - Vis erucis - via Jucis. - Krydtil Korset. - Om Korsets Hemmelighed. - Bøn i Korsets Hede. Af Burk. - Korsets høie Skole. - Skjebnen. - Skjebnens Herre. Den brede Vei. Af Gellert. - Den smalle Vei Af C. F. Richter. - Alene Gud. - Døden er Livets Begyndelse. Af Seume. - Fædrelandet. Af Harms. - Vor Vandel er i Himlen. Af J. F. Møller. - Om en liden Stund. 1. 11. - Blik i Evigheden. - Udødeligheden. Af Harms. - RequiemAf Pusikuchen. - Hedengang. Af M. v. Schenkendorf. - Det tilkommende Liv. - Dies iræ. - Gjenfindelse. Af J. F. Møller. - Gjensyn. - Opstandelse. Af Klopstock. - De Stykker, hvorved Forfatterne ikke findes anført, ere, paa syv nær, af Udgiveren. - Bogen faaes for 4 Mk. Tegn hos Vogelius, Boghandler og Bogbinder.
Aalborgs Stifts Adresseavis, 1825-04-21
Boutiqven paa Hjørnet af Cortesgyde og Bispensgade, som er bekjendt for sin gode Beliggenhed for en Værtshuusmand, er til Mikkelsdag Flyttetid at faae til Leie, hvorom accorderes med Eieren. H. P. Hansen.
Aalborgs Stifts Adresseavis, 1825-04-21
J min Gaard i Bispensgade er for ugifte Personer til Mikkelsdag Flyttetid nogle Værelser at faae til Leie. H. P. Hansen.
Aalborgs Stifts Adresseavis, 1825-04-21
Gaarden Overjonstrup, i Saltum Sogn, der staaer for Hartkorn 4 Tdr. 7 Skpr. 1/2 Alb., hvortil er et Mark=Areal af 80 Tdr. Land, foruden betydelig Overdrev, samt overflødige Tørveskiær, der alt er beliggende nær ved Gaarden, agter jeg underhaanden at bortsælge. Den fornødne Besætning og Jndboe kan, om forlanges, følge i Kjøbet. Overjonstrup den 19de April 1825. Bourke.
Aalborgs Stifts Adresseavis, 1825-04-21
Auction. Den af afdøde Kjøbmand Mejer beboede Gaard paa Sæbyes Algade, med tilliggende skjønne Toft og Markjord, bliver, efter Eierens Begjæring, stillet til Auction Fredag næste 6te Mai Formiddag Kl. 10, paa Sæbyes Raadstue, enten samlet eller særskilt, uden flere Auctioners Holdelse, om nogenlunde antageligt Bud skeer. Endeel af Kjøbesummen kan blive staaende. Hvilket herved bekjendtgjøres. Sæbye den 18de April 1825. Boeck.
Aalborgs Stifts Adresseavis, 1825-04-23
Udlandet.
Aalborgs Stifts Adresseavis, 1825-04-23
Tyrkiet. Efterat Man i lang Tid næsten intet har hørt om de græsk tyrkiske Anliggender, faae vi nu paa eengang en stor Mængde Efterretninger, men som for Grækernes Sag synes intet mindre end glædelige. Tyrkerne ere nemlig paa eengang ei alene efter østerr. Beobachters, men og efter den saakaldte græske Krønikes Beretning, blevne meget virksomme og gjøre uhyre Tilberedelser for, som det synes, at ville knuse Grækerne med eet Slag. Den nye Seraskier Reschid Pascha er ankommen til Larissa og samler Tropper, hvis Antal skal bringes til 20000 Mand, hvoriblandt der alene skal være 15000 Albaneser, der, som Beobachte ren melder, have erklæret sig for Porten og findes villige til at levere saamange Tropper og Heste, som Man vil (NB. for rede Penge.) Ogsaa Omer=Pascha opregnes blandt de tyrkiske Feldtherrer. Man taler endog om, at Tyrkerne føre 2000 Muurfolk med sig for at bygge Taarner!), der skulle tjene til Magaziner og Fæstninger, at Man saaledes kan afskjære al Communication og Tilførsel.
Aalborgs Stifts Adresseavis, 1825-04-23
Skjøndt den græske Avis ikke ret vil troe dette, mener den dog forvist, at Tyrkerne ville gjøre Alt, for at erobre Positionerne ved Karvasserai, Makrinoros og de andre Passer, for at lette Seraskieren Gjennemmarschen med hans store Armee. Under slige Tilberedelser til atter at undertrykke Vestgrækenland, siger den omtalte græske Krønike, er det meget nødvendigt, itide at træffe Forholdsregler herimod. Dette har den græske Regjering ogsaa gjort, i det den har ladet Passene ved Karvasserai og Makrinoros besætte, de større Korps skulle enten forsamles i en heel Leir, der skal opslaaes i Karpenissi eller concentreres andenstedshen, hvor fornødent gjøres. Missolunghi og Angtolico befæster Man. - Medens nu dette foregaaer til lands, har Jbrahim Pascha heller ikke været uvirksom men skal have landsat en stor Mængde Tropper paa Morea ved Modon. Det berettes idet mindste fra flere Kanter, at en tyrkisk Flaade (hvis Størrelse angives forskjellig, af Nogle til 2 Fregatter, en Corvette, 5 Brigger og adskillige Transportskibe, af Andre til 7 Fregatter, 9 Brigger, og andre Fartøier) er ankommen for Modon med 20000 (eller som Andre sige, 8000) Mand Landingstropper. (Der er imidlertid og dem, der sige, at det er en Storm, der har adsplittet Jbrahim Paschas Flaade og har forslaget 18 eller 19 Skibe til Modon, ved hvilken Plads der forresten skal ligge 40 græske Skibe og 24 Brandere.) Østerr. Beobachter raaber allerede Victoria, og troer ikke, det vil være mueligt for de usle Grækere at modstaae slig forenet Magt. Efterretningen om Patras Fald erklærer den og foreløbigen for ganske falsk.
Aalborgs Stifts Adresseavis, 1825-04-23
Den høie Port har udstædt en ny Note til den engelske Gesandt, Hr. Turner, hvori den beklager sig over den Understøttelse, som Engellænderne atter yde Grækerne, især ved Artillerie, Munition og andre Krigsfornødenheder. Men Turner skal have erklæret, at han ikke har den mindste Kundskab om denne foregivne Understøttelse, og at han er overbeviist om, at Tyrkerne ere vildledede ved de Efterretninger, de have faaet herom; men at han ikke destomindre skal oversende Noten til hans Regjering. Han erklærer desuden nu, som før, at hans Hof aldeles ikke har noget at bestille med det, som enkelte Engellændere som Privatmænd paa deres egen Risico have foretaget til Grækernes Fordeel, skjøndt Porten slet ikke vil begribe dette. Porten skal endelig og have besværet sig meget over den engelske Lord-Commissioner paa de joniske Øer og de andre derværende Øvrighedspersoner. Man venter endnu stedse paa den russiske Gesandt Ribeaupierres Ankomst; og indtil denne kommer, ere Minziakys Underhandlinger, hvad diplomatiske Gienstande angaaer, aldeles suspendeerte.
Aalborgs Stifts Adresseavis, 1825-04-23
Fædrelandet.
Aalborgs Stifts Adresseavis, 1825-04-23
J Anledning af en til Cancelliet indgiven Ansøgning, hvori en Toldbetjent anholdt om Tilladelse for hans Hustrue til i Kjøbstæden at støbe og sælge Lys, har bemeldte Collegium under 26de Marts svaret, at da Lysestøberie ikke hidtil i Kjøbstæden har udgjort nogen borgerlig Næring, saa fandtes der intet imod at Supplicantens Hustrue sælger de Lys, hun støber, uden at nogen særlig Hjemmel dertil behøves, eller at nogen Næringsskat kan kræves af saadant Erhverv som ikke er optaget blandt Byens Næringsveie Kun saafremt det i Tiden skulde findes, at dette Erhverv blev en saadan Jndtægtskilde, at det passende kunde forvandles til en borgerlig Næringsvei, kan Supplicanten ansættes til deraf at svare Næringsskat.
Aalborgs Stifts Adresseavis, 1825-04-23
Af St. St. Blichers skjønne Digt Jpsara læses nu i Kjøbenhavns Skilderie en latinsk Oversættelse at hans gamle værdige Fader, udtjent Præst Hr. N. Blicher, der og i næste No. af samme Blad har i sit 77de Alders Aar meddeelt en munter latinsk Sang for Studenter med dobbelte Riim og tilføiet Melodie, tilegnet de agtværdige Studerende ved Kjøbenhavns Universitet. Cours den 19de April. Hamb. 2 M. - , a vista 216. Spec. 217. - Specier solgtes til 13 Rbmk. 1/2 s. Bank-Disconto 5 pC. - Norske Speciessedler pr. 10 Specier 19 1/2 Rbd. Sedler. - Svenske Sedler pr. Rdlr. Rigsgjeld 52 1/2 Rbs. Tegn. - 4 pCt. Kongelige Obligationer (uden Renter) 92 1/2 a 93 Rbd. Sedler. - Dito Dito 85 3/4 a 86 i Banco. - Nationalbank-Obligationer (af Laanet 4de Februarii 1820) 102 Rbd. r. S. - Dito Dito 110 3/4 a 111 Rbd. i Sedler. - Hamborger Laan af 1810 Bcomk. 3000 99 1/2 a 99 1/4 Banco. - Dito Dito Bcomk. 4000 99 1/4 a 99 1/2 Banco. - 6 pC. norsk Laan ved Hambro & Søn 106 1/4 a 106 1/2 Banco. - 4 pC. Dito nye 98 i Banco. - Asiatiske Actier 89 a 90 i Sedler.
Aalborgs Stifts Adresseavis, 1825-04-23
Cours: Hamborg den 19de April. St. Petersborg 832. - London 35, 3 1/2. - Lissabon 36. - Amsterdam k. S. 106, 2 M. 106 1/2. - Kjøbenhavn k. S. 220. - Specier 1 3/3 A. Odense.
Aalborgs Stifts Adresseavis, 1825-04-23
Natten imellem sidstafvigte 16de og 17de April rasede her atter en voldsom Storm af Nordvest, hvorpaa fulgte et stærkt Høivande, der lader befrygte nye Rædselscener fra de vestlige Egne, hvor Digerne ei endnu kunne være istandsatte.
Aalborgs Stifts Adresseavis, 1825-04-23
Aarhuus. Efter den haarde Storm som vi havde Natten til den 17de April indkom Dagen efter et Skib hertil, og to andre til Norsminde, med Tab af Ankere og Touge. Stormen var her saa voldsom, at Husene rystede, og Mange holdt det for at være Jordskjælv.
Aalborgs Stifts Adresseavis, 1825-04-23
Blandinger. Det er glædeligt at see af S. T. Mad. Jversens Anmeldelse i Odense, hvor ædelmodig Man i Fyen rækker Haanden til at lindre de vandlidte Jyllænderes Nød ved Vesterhavet. Saaledes har Hs. Høivelbaarenhed Frue Generalinde Rantzau givet til dem 64 Al. bleget Blaarlærred, 2 Par nye Hørgarns Lagener, 21 Al. i hvert Par og 2 Pudevaar. Fra Velgjørende i Nyborg er dem givet 6 1/2 Par Blaargarns Lagener, 1 Par Hørgarns Dito, 4 ½ Al. tærnet Hvergarn, en ny Hørlærreds Særk og 1 Rbd. Seddel. Gaver af Linned vil naturligviis have dobbelt Værd for den Egn, hvor ingen Høravl er mulig og hvor Lærredet derfor er dyrere, end andetsteds.
Aalborgs Stifts Adresseavis, 1825-04-23
Physikeren v. Linsky foreviser nu sine Experimenter i Slagelse.
Aalborgs Stifts Adresseavis, 1825-04-23
Den 17de April gav Hr. Dandselærer Bagge i Randers en deklamatorisk-dansende Aftenunderholdning.
Aalborgs Stifts Adresseavis, 1825-04-23
Skibe, ind- og udclarerede ved Aalborg Toldkammer.
Aalborgs Stifts Adresseavis, 1825-04-23
Den 21de April. Jndclarerede, F. Andersen fra Halmstad, med Tøndeslaver. J. Jensen fra Sæbye med Brænde. J.M. Berg fra Halmstad med nedslagne Tønder m.m. O. Simonsen fra Laurvig med Jern. G. Solberg fra Drammen, med Trælast. J. Engelsen fra Helsingøer med Ballast. J. Graven fra Kjøbenhavn med Egeplanker. N. Asp fra Warberg med nedslagne Tønder og Beeg. - Udclarerede, Lars Johnsen til Norge med Rug, Byg og Smør. S. P. Hansen, og F. Hermansen til Kjøbenhavn med saltede Sild. Den 22de. Jndclarerede, P. Pedersen fra Helsingøer med Smør. P. G. Hay fra Kjøbenhavn med Salt og Stykgods. N. C. Skougaard fra dito med Kul, Jern og Stykgods. A. Thorsen fra Fredrichsstad med Trælast og Jern. J. Smith, fra Helsingøer med Ballast. L. P. Nisted fra Kjøbenhavn med Salt og Stykgods. N. Knudsen fra dito med Steenkul m.m. N. H. Westernes fra Helsingøer med Kartofler. L. Rasmussen fra Svendborg med Vikker, Hør og Hampefrøe.
Aalborgs Stifts Adresseavis, 1825-04-23
Aalborg Kirker. Tredie Søndag efter Paaske prædiker til Høimesse i BudolphiKirke Hr. Dr. Claudi, i Frue Kirke Hr. Stiftsprovst Schierup. - Til Aftensang i Budolphi Kirke Hr. Henneberg; i Frue Kirke Hr. Gad.
Aalborgs Stifts Adresseavis, 1825-04-23
Døbte. Den 17de April. Told- og Comsumtionsbetjent Nicolai Nielsens Søn, Mogens Winzens Fadd. Mad. Sadolin, Jfr. H. Thygesen, Kammerraad, Toldinspecteur Strandgaard, Toldkasserer Thorbrøgger, Controlleurerne Pagh og Tham, Kjøbmand Düysen, Kobbersmed og Justeermester Winther, Fuldmægtig Nygaard og Barnets Fader. - Matros O. Olesens Søn, Ole Christian, Fadd. Jfr. Fangen, Jfr. S. Christensen, Søelieutenant og Jndrolleringschef Bluhme, Havne-Jnspecteur Brink, Kjøbmændene, Johannsen og Sødring, Contorist Wesenberg, Handelsbetjent Grønlund. - Chirurg C. H. N. Boldts Datter, Henriette Marie, Fadd. Mad. Standt, Jfr. S. Bøggild, Capitainerne, v. Søderberg, v. Risco og v. Schaumborg, Bataillonschirurg Rosendahl, Districtschirurg Westergaard, Apotheker Kayerød, Kjøbmændene, Koefoed og Ferslew, Viinhandler Nørgaard.
Aalborgs Stifts Adresseavis, 1825-04-23
Begravede. Den 20de April, Huustømmermand Mads Jensen, 75 Aar. Den 22de, Arbeidsmand Jens Jversens Kone, Lovise Madsdatter Holbek, 50 Aar. Skibstømmermand Lars Eriksens Kone, Christiane Sørensdatter, 36 Aar. Arbeidsmand Peder Sørensens Søn, Niels Christian, 5 Uger.
Aalborgs Stifts Adresseavis, 1825-04-23
Ved Tallotteriets 1108de Trækning i Altona udkom No. 50. 4. 41. 37. 83.
Aalborgs Stifts Adresseavis, 1825-04-23
Bekjendtgjørelser. Alherren bod, og atter blev et kjerligt Ægtebaand sønderrevet, i det min elskede og eiegode Mage, Hr. Mathias Fanøe, Sognepræst for Tørring og Heldum Menigheder i Ribe Stift, indgik til sin Herres Glæde den 14de April Kl. 4, om Morgenen, efter nogen Tids Svagelighed og 3 Dages Sygeleie, i sit Alders 39te og vort Ægteskabs 6te Aar. Han endte sin Daggjerning hernede med den høitidelige Confirmations Handling. At han var saare elsket af sin Menighed, derom vidne de mange Taare der fløde ved Efterretningen om hans Død, thi han var en redelig Herrens Tjener. Min Trøst paa denne Jord ere hans sidste Ord til mig: "Sørger ikke, vi samles igjen!" - Om mine Venners Deeltagelse i min Sorg er jeg fuldelig overbeviist, uden skriftlig Bevidnelse. Tørring Præstegaard pr. Lemvig den 15de April 1825. M. W. Fanøe, fød Lund.
Aalborgs Stifts Adresseavis, 1825-04-23
Efter 41 Aars kjærligt Ægteskab behagede det den alvise Gud ved en rolig og stille Død, igaar at bortkalde min gode Mand Proprietair Niels Jbsen, i sin Alders 76 Aar. - Han var en omhyggelig Mand og retskaffen Fader for vore 6 Børn, paa hvis og egne Vegne dette bekjendtgjøres Familie og Venner. Raakildegaard den 22de April 1825. Ane Jbsen, fød Møller.
Aalborgs Stifts Adresseavis, 1825-04-23
Det har behaget Gud i Dag Formiddag at bortkalde min gode Mand Skipper Christen Sørensen fra Assaae, fra denne møiefulde Verden, efter nogle Dages Sygeleie, i Aalborg, i sit Alders 34te Aar. Dette bekjendtgjøres for Familie og Venner af hans dybtsørgende Enke og Børn. Assaae den 22de April 1825. Anne Sophie Jørgensdatter, sal. Sørensens.
Aalborgs Stifts Adresseavis, 1825-04-23
Undertegnede er flyttet fra Vesteraae og boer nu hos Hr. Muurmester Ludwig i Bispensgade, ligefor Hr. Kiøbmand Jonas Borup, og udsælger daglig grove, mellem og fine Byggryn, samt fint sigtet Bygmeel, der sælges til de samme Priser som paa de bestemte Torvedage; ligeledes udsælges fin Pudder, Formelys med Bomuldsvæger til forskjellig Størrelse, Spedelys med linnede Væger m. m., og lover jeg gode Vare og billige Priser; hvilket bekjendtgjøres til behagelig Efterretning for de ærede Venner saavel Jnden som Udenbyes, der have forundt mig deres Næring. Aalborg den 22de April 1825. Catharine, sal. Jensens. Løverdagen den 23de April og følgende Dage, vilde denne Byes Gaard- og Huuseiere, samt Leiere og andre Skattepligtige, behagelig indlevere deres Skatteqvitteringsbøger, til Skattecasserer Nørgaard, for som snarest deri at faae Deres Skatter for indeværende Aar, indførte, da Skatterne nu først i det Hele ere reparterede. Aalborg, den 20de April 1825. Magistraten.
Aalborgs Stifts Adresseavis, 1825-04-23
At Agent Galsters Fallitboe af Nørre-Sundbye nu er sluttet, bliver herved bekjendtgjort. Aalborg den 23de April 1825. Schmidt.
Aalborgs Stifts Adresseavis, 1825-04-23
Optikus A. L. Goldmann fra Bayern er ankommen hertil Byen og anbefaler sig til det ærede Publikum med alle mulige Slags optiske Jnstrumenter, isærdeleshed fine Conservationsbriller; ogsaa repareres alle Sorter optiske Jnstrumenter. Han Logis er hos Hr. Gjestgiver Brünnes.
Aalborgs Stifts Adresseavis, 1825-04-23
Undertegnede har etableret sig her i Byen som Borger og Skoemagermester, og paa Grund heraf anbefaler jeg mig til mine respective Velyndere og Bekjendtere, med Forsikkring: at godt Arbeide og reel Behandling stedse skal være Formaalet, for mine Bestræbelser. Min Boepæl er i Kattevad. Aalborg den 23de April 1825. J. C. Dahl.
Aalborgs Stifts Adresseavis, 1825-04-23
Skipper F. A. Krohn, førende Jagten Emilie, ligger i Altona i Ladning hertil, medtager Fragtgods, og seiler derfra under Fortabelse af Fragten førstkommende 4de Maj, naar Vind og Veir ikke forbyder det. Aalborg den 20de April 1825. F. A. Kyllesbeck.
Aalborgs Stifts Adresseavis, 1825-04-23
Fine Hørblaar og hæglet Hør, tørre Kirsebær, Caroliner Riis, Kaffe, Candis, Melis, stødt dito, Havanna Sukker, nye Svedsker, Hollandske og Schveitzer Oste, Rom, Punschextract, Kommen= og Kryder=Aqvavit, godt Kornbrændeviin til 14 og 16 s. pr. Pot, friske Abbelsiner og Citroner, Lybske Pølser og tørre Flyndere m.m., faaes til billige Priser hos Marie, sal. Jens Winthers, paa Klosterjordet.
Aalborgs Stifts Adresseavis, 1825-04-23
Licitation. Efter Begjæring af Skolecommissionen for Albek og Woer Sogne, bliver paa mit Comptoir, Onsdagen den 4de Mai førstkommende om Formiddagen Kl. 9, afholdt Licitation over Opførselsen af: a) Et Skolehuus af Bindingsværk paa 10 Fag, ved Jd skov Skole i Woer Sogn; og b) Et Ladehuus paa 3 Gulve, ligeledes af Bindingsværk, ved Skolen i Agersted, samme Sogn. Overslage og Conditioner ere 14ten Dage forinden Licitations dagen, til Eftersyn hos Pastor Asmussen i Albek samt hos Undertegnede. Sæbye den 15de April 1825. Boeck.
Aalborgs Stifts Adresseavis, 1825-04-23
Auctioner. Løverdagen den 30te April næstkommende Formiddag Kl. 10. bliver i Snedkermester Carlsens Gaard paa Nørregade af holt offentlig Auction over en Deel for Skatterestancer udlagt Gods, bestaaende af: Bornholmske Uhrer med Futteraler, Dragkister, Chartoller, Speile, Borde, Stole, Sengeklæder, og Kakkelovne m. m.; hvilket herved bekjendtgjøres. Aalborg den 23de April. 1825. Schmidt.
Aalborgs Stifts Adresseavis, 1825-04-23
Mandagen den 2den Maj førstkommende om Formiddagen Kl. 10, bliver i Mad. Christensens Gaard ved Vesterport, her i Aalborg, holden Auction over en Deel Jndboe, bestaaende af noget forarbeidet Sølv, Kobber, Tin, Sengeklæder og Sengesteder, Speile, Borde og Stole m. m. Aalborg den 22de April 1825. Schmidt.
Aalborgs Stifts Adresseavis, 1825-04-23
Da det ved Auctionen den 10de Januarii d. A. over den afgangne Poul Mortensen og forhen afdøde Hustrue Johanne Cecilia Blocks fælleds Stervboe tilhørende Gaard med Tiender, i Assaae, Dronninglunds Sogn, gjorte Bud, ikke af Vedkommende blev approberet; stilles samme til en nye Auction, som afholdes paa selve Gaarden Onsdagen den 27de April førstkommende om Formiddagen Kl. 10, for da, om nogenlunde antageligt Bud skeer, absolut at bortsælges. Eiendommene findes beskreven i Aviserne No. 194 og 196 for 1824. samt No. 2 for 1825. Conditionerne bliver paa Auctionsstedet bekjendtgjorte. Sæbye den 13de April 1825. Boeck.